钦定古今图书集成/明伦汇编/氏族典/第548卷 > 《廖用贤尚友录》 > 习凿齿
## 钦定古今图书集成/明伦汇编/氏族典/第548卷 > 《廖用贤尚友录》 > 习凿齿

按《晋书习凿齿传》：“凿齿，字彦威，襄阳人也。宗族富盛，
世为乡豪。凿齿少有志气，博学洽闻，以文笔著称。桓
温辟为从事，累迁别驾。温出征伐，凿齿或从或守，所
在任职，每处机要，莅事有绩。善尺牍论议，忤温旨，左
迁户曹参军，出为荥阳太守。是时温觊觎非望，凿齿
在郡著《汉晋春秋》以裁正之。起汉光武，终于晋愍帝。”
于三国之时，蜀以宗室为正。魏武虽受汉禅，晋尚为
篡逆。至文帝平蜀，乃为汉亡，而晋始兴焉。“襄阳陷，苻
坚素闻其名，舆而致焉。既见与语，大悦之，赐遗甚厚。”
以疾归襄阳。寻而襄邓反正，朝廷欲征凿齿，使典国
史，会卒不果。